- Миңә Өлфәт Мансур улын һуңғы юлға оҙатырға тура килер, тип бер ваҡытта ла уйлағаным булманы. Ул Башҡортостан, Өфө, үҙе тыуған Саҡмағош районы өсөн бик күпте эшләй алыр ине әле. Республикабыҙҙың баш ҡалаһы хакимиәте башлығы булып оҙаҡ та эшләп өлгөрмәне, әммә ошо ваҡыт эсендә Өфө үҙгәрҙе. Уның киләсәккә бик матур уй-ниәттәре бар ине. Өлфәт Мансур улы хаҡында яҡты хәтер беҙҙең йөрәктәрҙә мәңге йәшәр, - тине Радий Хәбиров. – Бөгөн ул уҡыған мәктәптә мемориаль таҡтаташ асыуыбыҙ бик һәйбәт. Йәш быуын ерҙә башын юғары тотоп, таҙа намыҫ менән лайыҡлы йәшәгән һәм эшләгән кешеләрҙе белергә һәм иҫләргә тейеш.